# vntsavan

ivanova_ts

Материал представлен из коллекции электронной библиотеки «Писатели Чувашии – детям» – pchd21.ru

Электронная библиотека создана Чувашской республиканской детско-юношеской библиотекой – www.rdub21.ru – на средства гранта Президента Российской Федерации для поддержки творческих проектов общенационального значения в области культуры и искусства

Автор: Васянка Никифор Тарасович

Книга: Йăлăмра

Стихотворение: Савăнăç

Уроксем пĕтсен тухатпăр

Выляма та уçăлма.

Пахча çимĕçĕ лартатпăр

Е каятпăр пул тытма.

Эпир сывлăхлă ӳсетпĕр,

Хăнăхатпăр ĕçлеме.

Атăлта ишме пĕлетпĕр,

Ярăнатпăр кимĕпе.

Сарăлать кунта та Атăл!

Янрать савăнăç кĕвви.

Аслă тинĕс пек пулатъ вăл

Шупашкарăмăр пĕви.

Пирĕн халăх – паттăр халăх,

Чечеклет хăй пурнăçне.

Иксĕлми вăй-хал, ăсталăх

Капăрлатрĕç çын ĕçне.

Çамрăксем вăй-хал хураççĕ

Çĕнĕ аслă стройкăра.

Станокне типтер тытаççĕ

Чи примерлă вахтăра.

Ачасем те хутшăнатпăр, –

Пионер малта лырать.

Йывăçсем лартма тухатпăр –

Пулăшатпăр çĕршыва.

Аттесен мухтав ялавĕ

Куçать шанчăклă алла.

Пионерăн тĕп йăла вăл:

Ялан хатĕр пулмалла.

Вăйăран, ĕçрен кĕретпĕр –

Кĕнекемĕр алăра.

Пиллĕкрен кая илместпĕр

Хăть хăçан та урокра.

Все тексты взяты из открытых источников и выложены на сайте для не коммерческого использования.


Все права на тексты принадлежат только их правообладателям.